PATVIRTINTA

VšĮ Kaunas IN

Direktoriaus

2021 m. kovo 30 d.

įsakymu Nr. DI-31

**VŠĮ KAUNAS IN VIDAUS KONTROLĖS POLITIKOS APRAŠAS**

**I SKYRIUS**

**BENDROSIOS NUOSTATOS**

1. VšĮ Kaunas IN vidaus kontrolės politikos apraše (toliau – Aprašas) nustatomas vidaus kontrolės VšĮ Kaunas IN (toliau – Kaunas IN) politikos turinys, įvardijami vidaus kontrolės tikslai, principai, elementai, dalyviai ir reglamentuojama informacijos apie vidaus kontrolės įgyvendinimą Kaunas IN teikimo tvarka.
2. Apraše vartojamos sąvokos suprantamos taip, kaip jos yra apibrėžtos Lietuvos Respublikos vidaus kontrolės ir vidaus audito įstatyme (toliau – Įstatymas).

**II SKYRIUS**

**VIDAUS KONTROLĖS POLITIKA**

1. Aprašas parengtas vadovaujantis Įstatymu ir Lietuvos Respublikos finansų ministro 2020 m. birželio 29 d. įsakyme Nr. 1K-195 „Dėl Vidaus kontrolės įgyvendinimo viešajame juridiniame asmenyje“ (toliau – Įsakymas) keliamais reikalavimais dėl vidaus kontrolės politikos. Rizika valdoma nustatant jos veiksnius ir parenkant vidaus kontrolės priemones jiems valdyti.

**III SKYRIUS**

**VIDAUS KONTROLĖS TIKSLAI IR PRINCIPAI**

1. Kaunas IN, siekdama Kaunas IN strateginiame veiklos plane ir (arba) Kaunas IN metiniame veiklos plane (toliau – strateginiai veiklos planavimo dokumentai) nustatytų tikslų, kuria vidaus kontrolę pagal vidaus kontrolės tikslus, nustatytus Įstatyme.
2. Kaunas IN, siekdama strateginio veiklos planavimo dokumentuose nustatytų tikslų, įgyvendina vidaus kontrolę, laikydamasi vidaus kontrolės principų, nustatytų Įstatyme.
3. Siekiant vidaus kontrolės tikslų, kuriama ir užtikrinama veiksminga vidaus kontrolė, kurios dalis yra finansų kontrolė. Finansų kontrolė Kaunas IN atliekama vadovaujantis Kaunas IN direktoriaus patvirtintomis Finansų kontrolės taisyklėmis.

**IV SKYRIUS**

**VIDAUS KONTROLĖS ELEMENTAI**

1. Vidaus kontrolė Kaunas IN įgyvendinama apimant šiuos vidaus kontrolės elementus:
   1. kontrolės aplinką, t. y. veiksnius, turinčius įtakos vidaus kontrolės įgyvendinimui ir kokybei: Kaunas IN organizacinę struktūrą, valdymą, personalo valdymą, vadovų, darbuotojų profesinio elgesio principus, kompetenciją ir pan.;
   2. rizikos vertinimą, t. y. rizikos veiksnių nustatymą, pasireiškimo tikimybę ir poveikį Kaunas IN veiklai;
   3. kontrolės veiklą, t. y. Kaunas IN veiklą, kuria siekiama sumažinti neigiamą rizikos veiksnių poveikį Kaunas IN veiklai, siekiant strateginiuose veiklos planavimo dokumentuose nustatytų tikslų, ir kuri apima taisyklių, įgaliojimų, leidimų suteikimą, funkcijų atskyrimą, prieigos prie turto ir dokumentų kontrolę, veiklos ir rezultatų peržiūrą, veiklos stebėseną ir kitų Kaunas IN direktoriaus nustatytų reikalavimų laikymąsi;
   4. informavimą ir komunikaciją, t. y. su Kaunas IN vidaus kontrole susijusios aktualios, išsamios, patikimos ir teisingos informacijos gavimą ir teikimą laiku vidaus ir išorės informacijos vartotojams;
   5. stebėseną, t. y. nuolatinį ir (arba) periodinį stebėjimą ir vertinimą, kai analizuojama, ar vidaus kontrolė Kaunas IN įgyvendinama pagal nustatytą vidaus kontrolės politiką ir ar ji atitinka pasikeitusias veiklos sąlygas.

**V SKYRIUS**

**VIDAUS KONTROLĖS APLINKA**

1. Kontrolės aplinką apibūdina šie principai:
   1. profesinio elgesio principai ir taisyklės – Kaunas IN direktorius ir darbuotojai laikosi profesinio elgesio principų ir taisyklių, vengia viešųjų ir privačių interesų konflikto, Kaunas IN direktorius formuoja teigiamą darbuotojų požiūrį į vidaus kontrolę ir formuoja tarnybinę etiką, Šis principas įgyvendinamas vadovaujantis:
      1. Kaunas IN darbo tvarkos taisyklėmis, tvirtinamomis Kaunas IN direktoriaus įsakymu;
      2. kitais Kaunas IN teisės aktais ir rekomendacijomis šioje srityje;
   2. kompetencijos siekis – šis principas įgyvendinamas užtikrinant, kad darbuotojai turėtų tinkamą kvalifikaciją, pakankamai patirties ir reikiamų įgūdžių savo funkcijoms atlikti, pareigoms įgyvendinti ir atsakomybei už vidaus kontrolę suprasti. Šis principas įgyvendinamas vadovaujantis:
      1. besimokančios organizacijos principais (vyksta nuolatinis mokymosi procesas visuose įstaigos lygmenyse);
      2. darbuotojų pareigybių kvalifikaciniais reikalavimais – pareigybių aprašymuose nurodomi darbuotojų darbo patirties ir išsilavinimo reikalavimai, kompetencijų lygiai, reikalinga patirtis, žinios ir gebėjimai, būtini funkcijoms vykdyti;
      3. atskirais Kaunas IN direktoriaus, skyriaus vadovų nustatytomis papildomomis funkcijomis ir jų kontrole;
      4. kitais Kaunas IN teisės aktais darbuotojų kompetencijos srityje;
   3. valdymo filosofija ir vadovavimo stilius – Kaunas IN direktorius palaiko įstaigos vidaus kontrolę, nustato vidaus kontrolės politiką, procedūras ir formuoja praktiką, skatinančią ir motyvuojančią darbuotojus siekti geriausių veiklos rezultatų, prižiūri, kaip įgyvendinama vidaus kontrolė. Šis principas įgyvendinamas:
      1. paskiriant atsakingą darbuotoją, reguliariai vykdoma viešųjų ir privačių interesų konfliktų prevencija, tinkamas ir efektyvus reagavimas į viešųjų ir privačių interesų konfliktus jiems kilus, viešųjų ir privačių interesų deklaravimas teisės aktų nustatyta tvarka ir terminais, asmens informavimas apie šią pareigą priėmimo, skyrimo į pareigas metu;
      2. vadovaujantis kitais Kaunas IN teisės aktais ir rekomendacijomis valdymo filosofijos ir vadovavimo stiliaus srityje;
   4. organizacinė struktūra – patvirtinama Kaunas IN organizacinė struktūra, kurioje nustatomas pavaldumas ir atskaitingumas, pareigos vykdant Kaunas IN veiklą ir įgyvendinant vidaus kontrolę. Šis principas įgyvendinamas:

8.4.1. nustatant aiškią organizacinę ir valdymo struktūrą su horizontaliais ir vertikaliais informavimo ir atskaitomybės ryšiais;

8.4.2. organizacinę ir valdymo struktūrą detalizuojant Kaunas IN darbuotojų pareigybių sąraše ir darbuotojų pareigybių aprašymuose;

8.4.3. vadovaujantis Kaunas IN nuostatais, kuriuose nustatyti veiklos tikslai, uždaviniai, struktūra, funkcijos, Kaunas IN skyriaus vadovų atsakomybė ir darbo kontrolė;

* + 1. vadovaujantis kitais Kaunas IN vidiniais teisės aktais, nustatančiais organizacijos struktūrą;

8.5. personalo valdymas ir praktika – Kaunas IN formuojama tokia personalo politika, kuri skatina pritraukti, ugdyti ir išlaikyti kompetentingus darbuotojus. Šis principas įgyvendinamas vadovaujantis:

* + 1. Darbuotojų, dirbančių pagal darbo sutartis, priėmimo į pareigas atrankos būdu remiantis Kaunas IN vidaus darbo tvarkos taisyklėmis;
    2. Kaunas IN darbuotojų, dirbančių pagal darbo sutartis, darbo apmokėjimo tvarkos aprašu, tvirtinamu Kaunas IN direktoriaus įsakymu;
    3. Kaunas IN vidaus darbo tvarkos taisyklėmis;
    4. kitais Kaunas IN vidiniais teisės aktais personalo valdymo ir praktikos srityje.

**VI SKYRIUS**

**VEIKLOS RIZIKOS VERTINIMAS IR VALDYMAS**

1. Rizikos vertinimas ir valdymas – sisteminis procesas, kurio metu atliekamas rizikos vertinimas ir numatomos priemonės, kurios sumažintų arba pašalintų neigiamą rizikos veiksnių poveikį Kaunas IN strateginiuose veiklos dokumentuose nustatytiems tikslams įgyvendinti. Rizika gali būti mažinama nustatant papildomas kontrolės priemones (tobulinant veiklos sričių procesus).

Rizikai įtaką darantys veiksniai nustatyti Aprašo priede, o Kaunas IN strateginio veiklos plano produkto vertinimo kriterijų pasiekimo rizikos analizė (toliau – Analizė) atliekama kartą per metus iki einamų metų pirmo ketvirčio pabaigos pagal Kaunas IN direktoriaus įsakymu patvirtintą formą. Kaunas IN nustatytais terminais analizę savo veiklos srityse atlieka Kaunas IN skyriaus vadovai ir darbuotojai, nepriklausantys tiems skyriams. Analizės rezultatai pateikiami Kaunas IN atsakingam asmeniui, kuris apibendrina visų Kaunas IN darbuotojų, nepriklausančių tiems skyriams, pateiktus Analizės rezultatus ir pateikia juos direktoriui. Analizėje numatytos galimos rizikos valdymo priemonės ir (ar) veiklos, reikalaujančios ilgalaikio ir nuoseklaus vykdymo, įtraukiamos į Kaunas IN strateginius veiklos dokumentus. Strateginiuose veiklos planavimo dokumentuose gali būti nustatomos ir kitos papildomos rizikos veiksnių mažinimo priemonės ir (ar) veiklos, jų įgyvendinimo terminai ir atsakingi už priemonių ir (arba) veiklų įgyvendinimą darbuotojai.

1. Vertinant ir valdant Kaunas IN veiklos riziką dalyvauja:
   1. Kaunas IN direktorius ir skyrių vadovai – jie yra atsakingi už dalyvavimą rengiant rizikos valdymo politiką, rizikos valdymo priemonių įgyvendinimo kontrolę ir pagal jiems priskirtus įgaliojimus užtikrina, kad būtų vykdomos Kaunas IN darbuotojams, nepriklausiantiems tiems skyriams, nustatytos funkcijos, tinkamai įgyvendinamos rizikos valdymo priemonės, numatytos strateginiuose veiklos dokumentuose, vidaus ir kitų auditų rezultatai;
   2. Kaunas IN darbuotojai, nepriklausantys tiems skyriams – jie yra atsakingi už rizikos valdymo procesą savo veiklos srityse, rizikos valdymo priemonių įgyvendinimo kontrolę ir pagal savo kompetenciją užtikrina, kad būtų vykdomos Kaunas IN darbuotojams, nepriklausantiems tiems skyriams, nustatytos funkcijos, tinkamai įgyvendinamos rizikos valdymo priemonės, nustatytos Kaunas IN strateginiuose veiklos dokumentuose, vidaus ir kitų auditų rezultatai;
   3. Kaunas IN paskirtas atsakingas asmuo yra atsakingas už Aprašo atnaujinimą ir informacijos apie rizikos valdymą skleidimą Kaunas IN;
   4. Kaunas IN darbuotojai kasdieninėje savo veikloje įgyvendina savo teises ir pareigas.
2. Už tinkamą rizikos valdymą atsako Kaunas IN direktorius. Kaunas IN direktorius visas funkcijas ar jų dalį gali pavesti atlikti Kaunas IN atsakingam paskirtam asmeniui, tačiau tai nepanaikina jo atsakomybės užtikrinant Aprašo įgyvendinimą.
3. Už nustatytų galimų rizikos valdymo priemonių įgyvendinimą atsako Kaunas IN skyrių vadovai ir atsakingais paskirti asmenys. Atsižvelgiant į atliktos Analizės rezultatus, Kaunas IN darbuotojai, nepriklausantys tiems skyriams, gali pasirengti papildomą rizikos valdymo ir stebėsenos planą, kurį tvirtina tiesioginis vadovas.

**VII SKYRIUS**

**KONTROLĖS VEIKLA**

1. Kontrolės veikla apima Aprašo 7.3 papunktyje nurodytus aspektus ir prevencinio ir (arba) nustatomojo pobūdžio veiklą, kuri vykdoma šiose srityse:
   1. asmens duomenų teisėtumo ir tinkamo tvarkymo, užtikrinant, kad visi darbuotojai būtų susipažinę su asmens duomenų apsaugą reglamentuojančiais teisės aktais ir pasirašę konfidencialumo pasižadėjimus. Šios sąlygos ir aplinkybės užtikrinamos vadovaujantis:
      1. Asmens duomenų tvarkymo Kaunas IN politika, kurios tvirtinamos Kaunas IN direktoriaus įsakymu. Jose apibrėžti asmens duomenų tvarkymo tikslai, teisėtumas ir aplinkybės;
      2. Darbuotojų asmens duomenų tvarkymo ir saugojimo taisyklėmis Kaunas IN , kurios tvirtinamos Kaunas IN direktoriaus įsakymu.
      3. kitais Kaunas IN vidiniais teisės aktais asmens duomenų saugumo valdymo srityje;
   2. įgaliojimų, leidimų suteikimo, nustatant sąlygas ir aplinkybes, kurioms esant išduodami leidimai ir įgaliojimai. Šios sąlygos ir aplinkybės nustatytos:
      1. Kaunas IN vidaus darbo tvarkos taisyklėmis, kurios tvirtinamos Kaunas IN direktoriaus įsakymu;
      2. darbuotojų pareigybių aprašymuose, nurodant kiekvienos pareigybės paskirtį ir funkcijas;
      3. kitais Kaunas IN vidiniais teisės aktais įgaliojimų, leidimų suteikimo srityje;
   3. išteklių (taip pat dokumentų) prieigos kontrolės, kuri įgyvendinama suteikiant prieigą prie turto (taip pat informacijos ir dokumentų) tik įgaliotiems asmenims, atsakingiems už turto (taip pat informacijos, dokumentų) saugojimą ir (arba) naudojimą, turto valdymo ir naudojimo teisės, dokumentų ir informacijos perdavimą kitiems asmenims tik teisės aktų nustatyta tvarka. Šios sąlygos ir aplinkybės užtikrinamos vadovaujantis:
      1. Kaunas IN finansiniai ištekliai valdomi vadovaujantis Kaunas IN apskaitos politika, apskaitos tvarkos aprašu, tvirtinamais Kaunas IN direktoriaus;
   4. funkcijų (leidimo suteikimo, operacijos atlikimo, užregistravimo ir patikrinimo) atskyrimo – ši kontrolės veikla įgyvendinama:
      1. Kaunas IN funkcijas priskiriant atitinkamiems Kaunas IN skyrių vadovams ir (arba) darbuotojams jų pareigybių aprašymuose. Naudojantis Kaunas IN dokumentų valdymo sistema (toliau – DVS) funkcijos atskiriamos, jas pavedant atlikti skirtingiems Kaunas IN darbuotojams pagal jų veiklos pobūdį;
      2. vadovaujantis kitais Kaunas IN vidiniais teisės aktais funkcijų atskyrimo srityje;
   5. veiklos ir rezultatų peržiūros – ši kontrolės veikla įgyvendinama vadovaujantis:
      1. Kaunas IN strateginio planavimo dokumentų rengimo ir įgyvendinimo stebėsenos tvarkos aprašu, tvirtinamu Kaunas IN direkroriaus sprendimu;
      2. Kaunas IN veiklos planų rengimo ir įgyvendinimo stebėsenos procedūrų aprašu, tvirtinamu Kaunas IN direktoriaus įsakymu;
      3. kitais Kaunas IN vidiniais teisės aktais ir rekomendacijomis veiklos ir rezultatų peržiūros srityje;
   6. veiklos priežiūros (patikrinimų) – Kaunas IN veikla (užduočių skyrimas, peržiūra ir tvirtinimas), kad kiekvienam darbuotojui būtų aiškiai nustatytos jo pareigos ir atsakomybė, sistemingai prižiūrimas kiekvieno darbuotojo darbas, prireikus periodiškai už jį atsiskaitoma, subjekto veiklos procedūrų patikrinimai, kurių metu nustatoma, ar jos atitinka teisės aktų reikalavimus, subjekto vadovo priimtus sprendimus, ar įgyvendinamos priemonės, mažinančios galimų klaidų skaičių, neatitikimų, apgaulių ir kitų neteisėtų veikų mastą (ūkinių operacijų, dokumentų, įrašų patikrinimai ir kt.). Ši kontrolės veikla įgyvendinama vadovaujantis:
      1. Kaunas IN nuostatais, tvirtinamais Kaunas IN direktoriaus įsakymu;
      2. Kaunas IN dokumentų rengimo, tvarkymo, apskaitos, saugojimo naudojimo, kontrolės procedūrų aprašais, tvirtinamais Kaunas IN direktoriaus įsakymu;
      3. kitais Kaunas IN vidiniais teisės aktais ir rekomendacijomis veiklos priežiūros srityje;
   7. technologijų naudojimo – parenkama ir tobulinama technologijų naudojimo veikla (valdymo ir kontrolės mechanizmų, užtikrinančių Kaunas IN informacinių technologijų sistemų veiklą ir tinkamą nustatytų veiklos priemonių kontrolę, kūrimas, saugos politikos taikymas, informacinių technologijų įsigijimo, priežiūros ir palaikymo procesų kontrolė ir kita veikla). Ši kontrolės veikla įgyvendinama vadovaujantis:
      1. kitais Kaunas IN vidiniais teisės aktais ir rekomendacijomis informavimo ir komunikacijos srityje;
   8. politikų ir procedūrų taikymo – tai veikla, apimanti Kaunas IN tikslus ir organizacinę struktūrą, veiklos sritis ir vidaus kontrolės procedūras. Ši kontrolės veikla įgyvendinama vadovaujantis:
      1. Kaunas IN nuostatais, kuriuose nustatyti veiklos tikslai, uždaviniai, struktūra, funkcijos, Kaunas IN darbuotojų atsakomybė ir darbo kontrolė;
      2. Kaunas IN metiniu veiklos planu, tvirtinamu Kaunas IN direktoriaus įsakymu;
      3. kitais Kaunas IN vidiniais teisės aktais ir rekomendacijomis politikų ir procedūrų taikymo srityje.

**VIII SKYRIUS**

**INFORMAVIMAS IR KOMUNIKACIJA**

1. Informavimo ir komunikacijos, kaip vidaus kontrolės sistemos dalies, tikslas – užtikrinti, kad priimant sprendimus būtų laiku pranešama aktuali, išsami, patikima ir teisinga informacija apie vidaus ir išorės įvykius ir operacijas.
2. Kaunas IN informavimo ir komunikacijos, kaip vidaus kontrolės sistemos dalies, tikslas įgyvendinamas:
   1. naudojantis informacinių technologijų priemonėmis, skirtomis komunikacijai, –Kaunas IN dokumentų valdymo sistema, el. paštu ir kitomis priemonėmis;
   2. vadovaujantis kitais Kaunas IN vidiniais teisės aktais ir rekomendacijomis informavimo ir komunikacijos srityje.
3. Kaunas IN įdiegtos ir palaikomos informacinių technologijų sistemos turi būti patikimos, turi būti užtikrinama saugi ir nenutrūkstama šių sistemų, ypač susijusių su duomenų, informacijos kaupimu, apdorojimu, naudojimu ir saugojimu, veikla.
4. Kaunas IN direktorius ir (ar) jo įgalioti asmenys kiekvienais metais iki kovo 1 d. Įstatyme ir Įsakyme nustatyta tvarka Lietuvos Respublikos finansų ministerijai pateikia informaciją apie vidaus kontrolės įgyvendinimą.

**IX SKYRIUS**

**STEBĖSENA**

1. Kaunas IN darbuotojai, vykdydami savo pareigas, apie vidaus kontrolės sistemos trūkumus, su kuriais susiduria Kaunas IN, ar pastebėję esamus pažeidimus turi nedelsdami pranešti raštu, žodžiu ir (ar) elektroniniu paštu kompetentingiems asmenims: Kaunas IN atsakingam asmeniui arba direktoriui. Darbuotojas (-ai), gavęs (-ę) informaciją apie pažeidimus, turi nedelsdamas (-i) imtis veiksmingų priemonių pats (-ys) ar pavesti kitam kompetentingam asmeniui pašalinti trūkumus ar pažeidimus.

**X SKYRIUS**

**VIDAUS KONTROLĖS ANALIZĖ IR VERTINIMAS**

1. Vidaus kontrolės analizės ir vertinimo, kaip vidaus kontrolės dalies, tikslas – užtikrinti, kad kiekvienais metais būtų atliekama vidaus kontrolės analizė, apimanti visus vidaus kontrolės elementus. Vidaus kontrolės analizės metu įvertinami Kaunas IN veiklos trūkumai, pokyčiai, atitiktis nustatytiems reikalavimams (ar vidaus kontrolė įgyvendinama pagal Kaunas IN direktoriaus nustatytą vidaus kontrolės politiką ir ar veikla atitinka pasikeitusias aplinkos sąlygas), vidaus kontrolės įgyvendinimo priežiūrą atliekančių darbuotojų pateikta informacija, vidaus bei kitų auditų ir vertinimų rezultatai, numatomos vidaus kontrolės tobulinimo priemonės.
2. Kaunas IN direktorius yra atsakingas už Kaunas IN strateginio veiklos plano įgyvendinimą ir efektyvų vidaus kontrolės sistemos veikimą. Kaunas IN direktorius, vadovaudamasis Aprašo 12 ir 18 punktuose nustatyta tvarka ir terminais, įvertina Kaunas IN veiklos rizikos veiksnius ir priimtiną veiklos rizikos lygį, esant poreikiui įdiegia atitinkamas kontrolės procedūras rizikai valdyti.
3. Kaunas IN direktorius užtikrina, kad Kaunas IN darbuotojams atliekant savo pareigas Kaunas IN vidaus kontrolės sistemos efektyvumas būtų vertinamas nuolat.
4. Kaunas IN direktorius ir (ar) skyrių vadovai darbuotojams gali paskirti konkrečias užduotis, susijusias su vidaus kontrolės organizavimu Kaunas IN.
5. Atlikus vidaus kontrolės analizę ir vertinimą, Kaunas IN direktorius gali siūlyti Savivaldybės administracijos Centralizuotam vidaus audito skyriui atlikti tam tikrų Kaunas IN veiklos sričių vidaus auditą.
6. Kaunas IN vidaus kontrolė vertinama:
   1. labai gerai – visa rizika yra nustatyta ir valdoma, vidaus kontrolės trūkumų nerasta;
   2. gerai – visa rizika yra nustatyta ir valdoma, bet yra vidaus kontrolės trūkumų, neturinčių neigiamos įtakos Kaunas IN veiklos rezultatams;
   3. patenkinamai – visa rizika yra nustatyta, tačiau dėl netinkamo rizikos valdymo yra vidaus kontrolės trūkumų, kurie gali turėti neigiamą įtaką Kaunas IN veiklos rezultatams;
   4. silpnai – ne visa rizika yra nustatyta, nevykdomas rizikos valdymas ir vidaus kontrolės trūkumai daro neigiamą įtaką Kaunas IN administracijos veiklos rezultatams.

**XI SKYRIUS**

**VIDAUS KONTROLĖS POLITIKOS KEITIMAS**

1. Siekiant užtikrinti vidaus kontrolės kokybę ir įvertinti jos patikimumą, kiekvienais metais atliekama vidaus kontrolės analizė, atnaujinami strateginiai veiklos dokumentai ir kartu su Kaunas IN skyrių vadovais ir darbuotojais, nepriklausančiais tiems skyriams, aptariamas esamos vidaus kontrolės sistemos ir jos procedūrų efektyvumas, pakankamumas, ekonomiškumas ir veiksmingumas.
2. Už vidaus kontrolę atsakingi asmenys privalo laiku ir kokybiškai atlikti savo pareigas ir užtikrinti, kad vidaus kontrolė Kaunas IN būtų veiksminga, t. y. patys privalo vykdyti kontrolę savo konkrečios veiklos aplinkoje ir atsakyti už jos vykdymą.
3. Aprašo pakeitimus ir (ar) tobulinimus gali inicijuoti Kaunas IN skyrių vadovai ir darbuotojai, nepriklausantys tiems skyriams, bet kuriuo metu, kai yra nustatomi esminiai vidaus kontrolės sistemos trūkumai ar reikšmingi įvykiai, kurie gali neigiamai paveikti Kaunas IN veiklą. Aprašo pakeitimai turi būti suderinti su Kaunas IN direktoriumi.
4. Vidaus kontrolės politikos turinys turi būti nuolat peržiūrimas ir atnaujinamas, pritaikant Kaunas IN darbuotojų įgytas žinias ir gerąją praktiką. Prireikus Kaunas IN direktoriaus įsakymu gali būti tvirtinamas vidaus kontrolės procedūrų tobulinimo planas.

**XII SKYRIUS**

**BAIGIAMOSIOS NUOSTATOS**

1. Aprašas keičiamas arba pripažįstamas netekusiu galios Kaunas IN direktoriaus įsakymu.

VįŠ Kaunas IN

vidaus kontrolės politikos aprašo

priedas

**RIZIKAI ĮTAKĄ DARANTYS VEIKSNIAI**

Išoriniai veiksniai

**SRATEGINĖ RIZIKA**

Konkurencija tarp miestų, pajamų nestabilumas,

išlaidų augimas ir kt.

**FINANSINĖ RIZIKA**

Palūkanų normos,

paskolos

pasikeitę teisės aktai, mokestinės aplinkos pasikeitimas

**PAVOJAUS RIZIKA**

Gamtos reiškiniai, ligos, tiekėjai, kibernetinės atakos ir kt.

**OPERACINĖ RIZIKA**

Personalas, teisinė bazė, technologijos, projektų valdymas, saugumas ir kt.

......

\_\_\_\_\_\_\_\_\_\_\_\_\_\_\_\_\_\_\_